रॉफेल लड़ाकू विमान की खरीद को लेकर विपक्षी पार्टिया लगातार केंद्र सरकार से मामले की जानकारी को सार्वजनिक करने की मांग कर रही हैं। वहीं कांग्रेस अध्यक्ष राहुल गांधी ने भी राफेल सौदे में गंभीर हेराफेरी का आरोप लगाते हुए सरकार से विमान की खरीद का ब्योरा मांगा है। हालांकि सरकार ने 58 हजार करोड़ के 36 राफेल जेट के सौदे के संबंध में विपक्ष के आरोपों को ‘निराधार’ बताया। सरकार ने कहा था कि इस संबंध में विवरण के खुलासे की मांग अव्यावहारिक है और ऐसा करना राष्ट्रीय सुरक्षा से समझौता करने के बराबर होगा।